Furkadni mag‘lub etgan Byo, ayollardagi sensatsiya. Pyongchang-2018: bugunning barcha sovrindorlari

Janubiy Koreyaning Pyongchang shahrida bo‘lib o‘tayotagn Qishki olimpiada o‘yinlarida navbatdagi kun musobaqalari ham yakuniga yetdi. 15 fevral kuni bir yo‘la 9ta medallar komplekti o‘ynaldi.
Biatlon bo‘yicha ayollar va erkaklar o‘rtasida individual poygalar o‘tkazildi. Ayollar o‘rtasidagi bahslarda sensatsiya qayd etildi. Shvetsiyalik Hanna Oberg to‘r o‘qotishda ham hech qanday xatoga yo‘l qo‘ymagan holda faoliyati davomida ilk marta g‘oliblikni qo‘lga kiritdi. Slovakiyalik Anastasiya Kuzmina ikkinchi, ikki karra chempion bo‘lishga ulgurgan Laura Dalmayyer uchinchi o‘rinni qo‘lga kiritdi.
Erkaklar o‘rtasida 20 km masofaga o‘tkazilgan bahslarda esa dastlabki ikkita poygada muvaffaqiyatsizlikka uchragan Yohannes Byo g‘alaba qozondi. Norvegiyalik sportchi o‘qotishda ikkita xatoga yo‘l qo‘yishiga qaramasdan, yakunda sloveniyalik Yakov Fak va avstriyalik Dominik Landertingerlarni ortda qoldirdi. Asosiy favorit sanalgan Marten Furkad esa bor-yo‘g‘i 5-o‘rin bilan kifoyalanadigan bo‘ldi.
Shuningdek konkida yugurish bahslarida ham sensatsiya qayd etildi. Bu turning uzoq yillik gegemoni hisoblangan Niderlandiya terma jamoasi oltin medallarsiz qoldi. Bundan tashqari afsonaviy Sven Kramer hattoki medallarga ham ilina olmadi.
Olimpiada-2018
Pyongchang, Janubiy Koreya
15 fevral kungi musobaqalarning barcha sovrindorlari
Figurali uchish

Juftliklar

1. Alena Savchenko – Bruno Masso (Germaniya)

2. Vengjin Suy – Tsun Xan (Xitoy)

3. Megan Dyuamel – Erik Redford (Kanada) 
Tog‘ chang‘isi

Tezkor tushish

Erkaklar
1. Aksel Lund Svindal (Norvegiya)

2. Ketil Yansrud (Norvegiya)

3. Beat Foyts (Shveytsariya)
Gigant slalom

Ayollar

1. Mikaela Shiffrin (AQSh)

2. Ragnhil Muvinkel (Norvegiya) 

3. Federika Brinyone (Italiya) 
Snoubord

Erkaklar

Snoubord-kross
1. Per Volte (Fransiya)

2. Jarrid Hyuz (Avstraliya)

3. Rexino Ernandes (Ispaniya)
Chang‘i poygasi

Ayollar

10 km, erkin usul
1. Ragnhil Haga (Norvegiya)

2. Sharlotte Kalla (Shvetsiya)

3. Marit Borgen (Norvegiya)

3. Krista Pyarmyakoski (Finlyandiya)
Biatlon

Individual poygalar

Ayollar. 15 km

1. Hanna Oberg (Shvetsiya)

2. Anastasiya Kuzmina (Slovakiya)

3. Laura Dalmayyer (Germaniya)
Erkaklar. 20 km

1. Yohannes Byo (Norvegiya)

2. Yakov Fak (Sloveniya)

3. Dominik Landertinger (Avstriya)
Konkida yugurish

10 000 metr

Erkaklar
1. Ted-Yan Blumen (Kanada)

2. Yorit Bergsma (Niderlandiya) 

3. Nikolya Tumolero (Italiya) 
Chana sporti

Aralash jamoaviy bahslar

1. Germaniya

2. Kanada

3. Avstriya
Medallar jamg‘armasi (oltin, kumush, bronza, jami)

TOP-5

1. Germaniya – 9-2-4 (15)

2. Norvegiya – 6-7-4 (17)

3. Niderlandiya – 5-5-2 (12)

4. AQSh – 5-1-2 (8)

5. Kanada – 4-5-4 (13)